Афанасий Фет
Вечер

Превод от руски: Любен Любенов, —

chitanka.info

Прозвъня над ливадата тучна,

проехтя над рекичката чак,

прелетя над гората беззвучна,

заблестя на отвъдния бряг.

И вълни в ширини необятни

бягат право на запад безспир.

Роят облаци с кантове златни

се разпръсна в небесната шир.

Ту е влажно на хълма, ту знойно,

още има в нощта дъх на ден,

но зорницата вече спокойно

заблестя с пламък синьо-зелен.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.